ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ

ԳԼԽԱՎՈՐ ՔԱՐՏՈՒՂԱՐ

ՊԱՐՈՆ ԿԱՐԵՆ ՍԱՐԳՍՅԱՆԻՆ

Հարգելի՛ պարոն Սարգսյան,

Հայտնում եմ Ձեզ, որ Միասնական սոցիալական ծառայության կարիքների համար ծրագրային ապահովման սպասարկման խորհրդատվական ծառայությունների գնման նպատակով 27.11.2023թ. հայտարարվել է ՄՍԾ ԳՀԽԾՁԲ-24/4 ծածկագրով գնանշման հարցման ընթացակարգ, որին հայտ է ներկայացրել «Է ԵՎ Ա» ՍՊ ընկերությունը:

Գնահատող հանձնաժողովի 06.12.2023թ.-ին կայացած նիստում «Է ԵՎ Ա» ՍՊ ընկերության հայտում արձանագրվել են անհամապատասխանություններ հրավերով սահմանված պահանջների նկատմամբ:

Հանձնաժողովի որոշմամբ նիստը կասեցվել է մեկ աշխատանքային օրով և «Է ԵՎ Ա» ՍՊ ընկերությունը ծանուցվել է, որպեսզի մեկ աշխատանքային օրվա ընթացքում շտկի արձանագրված անհամապատասխանությունները:

Գնահատող հանձնաժողովի 12.12.2023թ. կայացած նիստում արձանագրվել է, որ «Է ԵՎ Ա» ՍՊ ընկերությունը հանձնաժողովին չի ներկայացրել հայտով ներկայացրած փաստաթղթերի̀ արձանագրված անհամապատասխանությունների ամբողջական շտկված տարբերակները:

Գնահատող հանձնաժողովը հիմք ընդունելով վերոգրյալը, ղեկավարվելով ՀՀ կառավարության 2017թ. մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի Հավելված N 1-ի 42-րդ կետով և հրավերի 1-ին մասի 8.10-րդ կետով սահմանված պահանջներով, հայտի գնահատման արդյունքների ամփոփման նիստում որոշել է «Է ԵՎ Ա» ՍՊ ընկերության ներկայացրած հայտը գնահատել անբավարար և մերժել հայտը ՄՍԾ ԳՀԽԾՁԲ-24/4 ծածկագրով հրավերի 8.10 կետով սահմանված պահանջների համաձայն: Գնանշման հարցման ընթացակարգը հայտարարվել է չկայացած «Գնումների մասին» ՀՀ օրենքի 37-րդ հոդվածի 1-ին մասի 1-ին կետի հիման վրա:

Պատվիրատուի ղեկավարի պատճառաբանված որոշումը «Է ԵՎ Ա» ՍՊ ընկերությանը տրամադրվել է 26.12.2023թ. թիվ 02/ԳՋ/68413-2023 գրությունով:

Հիմք ընդունելով «Գնումների մասին» ՀՀ օրենքի 6-րդ հոդվածի 2-րդ կետի պահանջները` «Է ԵՎ Ա» ՍՊ ընկերությանը [գնումների գործընթացին մասնակցելու իրավունք չունեցող մասնակիցների ցուցակ](http://gnumner.am/website/images/original/Cucak%2027.03.2019%20arm..rtf)ում ներառելու համար, Ձեզ եմ ներկայացնում ընթացակարգի փաստաթղթերը և Պատվիրատուի ղեկավարի պատճառաբանված որոշումը:

Առդիր 1 ֆայլ:

**ՀԱՐԳԱՆՔՈՎ՝ Ա. ԱՂԱԲԱԲՅԱՆ**



Կատարող` Գ. Ջանջուղազյան

Հեռ. 060 654066